stanford-oval/wikipedia huggingface dataset:
מוניקה ריימונד
קורות חיים

ריימונד נולדה בסיינט פיטרסברג שבפלורידה. אביה הוא סטיב ריימונד, אשר שימש בעבר יו"ר מועצת המנהלים והמנכ"ל של חברת Tech Data Corp, שמקורה בקלירווטר שבפלורידה והיא מפיצה רכיבי מחשב ותוכנות; מוצאו יהודי-גרמני ומזרח אירופאי. אמה סוניה (לבית לארה) היא מתנדבת קהילתית ומייסדת שותפה של האקדמיה למחול באקדמיה למוזיקה בסיינט פיטרסברג. מוצאה מהרפובליקה הדומיניקנית. סבה היה איש העסקים והפילנתרופ אדוארד סי. ריימונד ואחיה הצעיר, ויל, שהיה בוגר מכללת ברקלי למוזיקה, מהנדס קול ותאורה ומוזיקאי, נפטר באוגוסט 2015.
ריימונד גדלה והתחנכה כיהודייה ואף חגגה בת מצווה. בתיכון היא השתתפה בפרויקט "תיאטרון ברודוויי" בטמפה ובפרויקט תיאטרון של בית הספר לאמנויות של אוניברסיטת צפון קרוליינה וינסטון-סאלם.
ריימונד סיימה את חוק לימודיה בבית הספר בסיינט פיטרסברג בשנת 2004, ואת לימודיה בבית הספר ג'וליארד בניו יורק בשנת 2008.
קריירה

על פי הדיווחים, במסגרת לימודיה בבית הספר ג'וליארד, ריימונד הופיעה ב"סימבלין" בבימויו של ריצ'רד פלדמן, ב"המנחשים" (The Diviners) בבימויו של ג'ונתן ברנשטיין וב"חוות החיות" (Animal Farm) בבימויו של טריזנה בוורלי.
ריימונד הופיעה בעיר מוצאה סיינט פיטרסברג. בין היתר, היא הופיעה ב"קזינו מנהטן", בהפקה המקורית של קרן "ליארטס פנינסולה" (בבימויו של בוב דווין ג'ונס) בתפקיד הראשי, אלתיאה דנבר (Althea Dunbar). בנוסף, היא הופיעה במחזמר "העיר של וב" (Webb's City: The Musical) על פי מוזיקה של לי אהלין (Lee Ahlin), שכתב וביים ויליאם לבנגוד (William Bill Leavengood).
באפריל 2008, היא הופיעה בדרמה המשפטית של רשת NBC "חוק וסדר: מדור מיוחד", בעונה 9, פרק 17 – "הרשות". בין 2009 ל-2011, היא כיכבה בדרמה משטרתית של פוקס בשם "שקר לי", שם היא שיחקה את דמותה של מריה "ריה" טורס. מ-2011 עד 2012 השתתפה ריימונד בעונה השלישית של הדרמה המשפטית "האישה הטובה", שם היא גילמה את דנה לודג'.
משנת 2012 ועד לשנת 2018 גילמה ריימונד את דמותה של הפרמדיקית גבריאלה "גבי" דוסון בסדרה "שיקגו FIRE", ולאחר מכן גילמה בסדרה "הייטאון" (Hightown) את ג'קי, החוקרת רצח בעקבות גופה שהיא מוצאת.
היא גם הופיעה בסרט הקומדיה הרומנטית האמריקאי מ-2022, "אין גברים כאלה".
חיים אישיים

ב-11 ביוני 2011, ריימונד התחתנה עם הסופר ניל פטריק סטיוארט. הזוג נפרד בתחילת 2013 והתגרש בשנת 2014.
ריימונד ידועה בשל תמיכתה בזכויות להט"ב. בפברואר 2014, היא הוציאה הודעה רשמית בטוויטר שהיא ביסקסואלית, אף על פי שהיא יצאה מהארון כבר יותר מעשר שנים לפני כן. ב-16 בספטמבר 2015 הודיעה ריימונד בטוויטר כי היא נמצאת במערכת יחסים עם טרי סיגל.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | עסקה מגונה | ריינה |  |
| 2014 | Brahmin Bulls | מיה |  |
| 2016 | Happy Baby | מריה |  |
| 2022 | אין גברים כאלה | טינה |  |
| 2023 | המשפט הצבאי של המרד על הקיין (אנ') | קתרין צ'אלי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | חוק וסדר: מדור מיוחד | טריני מרטינז | פרק: "Authority" |
| 2009–2011 | שקר לי | מריה "ריה" טורס | תפקיד ראשי (3 עונות); 48 פרקים |
| 2011 | שוטרים בדם | לואיזה סוסה | פרק: "Critical Condition" |
| 2011–2012 | האישה הטובה | דנה לודג' | 9 פרקים |
| 2012–2019 | שיקגו FIRE | גבריאלה דוסון | תפקיד ראשי (עונות 1 - 6) תפקיד אורח (עונות 7 - 8); 139 פרקים  |
| 2013 | בגוף ההוכחה | סוכנת FBI | פרק: "Disappearing Act" |
| 2014–2018 | שיקגו PD | גבריאלה דוסון | 9 פרקים |
| 2016 | שיקגו MED | גבריאלה דוסון | 2 פרקים |
| 2017 | Special Skills | מוניקה | סדרת רשת; פרק: "Party Animals" |
| 2020–2021 | Hightown | ג'קי קווינס | תפקיד ראשי (2 עונות); 18 פרקים |
| 2022 | אוצר לאומי: קצה ההיסטוריה |   | במאית הפרק: "Graceland Gambit" |
| 2022 | The Endgame |   | במאית הפרק: "Judge, Jury and Executioner" |
| 2025 | המשמרת (אנ') | מריה דלגדו | פרק: "Pilot" |
ישיבת מחנים

| --- | --- |


ישיבת מחנים, מבט כללי
 ישיבת הסדר
 מוטו:  פָּנִים אֶ-ל פָּנִים
 השתייכות:  אור תורה סטון
 תקופת הפעילות:  א' אלול תשע"א – הווה
 מייסדים:  הרב שלמה ריסקין, הרב שלמה וילק, הרב ד"ר ברוך קהת, הרב ד"ר שאול וידר, הרב ד"ר דוד בן זזון
 בעלי תפקידים
 ראש הישיבה:  הרבנים שראל רוזנבלט ויוסי פרומן
 באחריות:  מועצה אזורית גוש עציון
 מיקום
 מיקום:  קיבוץ מגדל עוז
 מדינה:  ישראל ישראל
 קואורדינטות:  31°38′48″N 35°08′36″E﻿ / ﻿31.646638888889°N 35.143444444444°E﻿ / 31.646638888889; 35.143444444444
 https://www.machanaim.org.il/
  (למפת הרי ירושלים מוגדלת) ישיבת מחנים(למפת הרי ירושלים רגילה) ישיבת מחנים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת מחנים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת מחנים
 
ישיבת אור תורה מַחֲנָיִם היא ישיבת הסדר בראשות הרב שלמה וילק, הרב שראל רוזנבלט והרב יוסי פרומן, השוכנת בקיבוץ מגדל עוז שבגוש עציון (הקמפוס על שם רוברט מ' ברן), ומשתייכת למוסדות אור תורה סטון. אופייה של הישיבה ליברלי והיא משתייכת לחוגי האורתודוקסיה המודרנית.
היסטוריה

הישיבה נוסדה בשנת 2011, בתחילת שנת הלימודים ה'תשע"ב, בקמפוס רוברט מ. ברן שבגבעת המבתר על יד מגדל עוז.
מקור שם הישיבה בכינוי אותו נתן אנדרה נהר למקום בו התחבא במשך תקופת השואה, לו קרא מחנים על שם הפסוק בספר בראשית:”וַיֹּאמֶר יַעֲקֹב כַּאֲשֶׁר רָאָם, מַחֲנֵה אֱלֹהִים זֶה; וַיִּקְרָא שֵׁם-הַמָּקוֹם הַהוּא, מַחֲנָיִם” (ספר בראשית, פרק ל"ב, פסוק ג').
הצוות המייסד הוא הרב שלמה ריסקין, אז ראש מוסדות אור תורה סטון, ראש הישיבה הרב שלמה וילק, הרב ד"ר ברוך קהת, הרב ד"ר שאול וידר והרב ד"ר דוד בן זזון. מלמדים בישיבה גם הרב יוסי פרומן והרב שראל רוזנבלט שמונו בתחילת שנת 2023 לראשי ישיבה, וכן הרב שלמה וולפיש, הרב ד"ר שלמה דב רוזן, הרב ד"ר יעקב נגן, הרב אלחנן ניר, הרב אברהם סתיו, הרב אושרי ברוך ועוד.
ב-7 באוגוסט 2019, בשעות הערב, נרצח בסמוך לישיבה תלמיד הישיבה דביר שורק, בנו של יואב שורק.
מאפייני הלימוד

מטרתה המוצהרת של ישיבת מחנים היא לפתח מנהיגות תורנית רציונלית וליברלית שתוכל להתמודד עם אתגרי הדור כפי שרואים אותם מייסדי הישיבה ובייחוד האתגרים הלאומיים של עיצוב מדינת ישראל לאור התורה. מטרה נוספת היא לעורר חידושים הלכתיים בתחומים כמו המשפחה, הקהילה והחברה, בהלכות "שנוסדו ונתחדשו בגלות וחסר האומץ לחדש בהן" (מתוך חזון הישיבה).
בסדר בוקר לומדים גמרא בעיון. הלימוד משלב כלים מסורתיים לצד כלים אקדמיים פילולוגיים, בהם שיטת הרבדים וכן טקסטים ספרותיים ותרבותיים עתיקים ומודרניים. סדר צהריים הוא סדר לימוד חופשי. ישנם שיעורים בנושאי - תנ"ך, התלמוד הירושלמי, נושאים אקטואליים בהלכה, פילוסופיה, תורת הרב קוק, חסידות ועוד. בסדר ערב בישיבה לומדים גמרא בבקיאות.
תוכנית הלימודים כוללת פעמיים בשבוע במשך שעה וחצי קורסים אקדמיים בנושאי - ביקורת תרבות, מדעי המדינה, היסטוריה, פסיכולוגיה, פילוסופיה, לימודי מגדר ועוד. נושאי הקורסים משתנים בכל שנה. בישיבה לומדים כמאה וחמישים תלמידים.
מוסדות נוספים

בישיבה פועל כולל אברכים על שם יוסף וגינדל שטראוס להכשרת רבנים בראשות הרב אליהו גטנו, ובתחום קמפוס הישיבה פועלים גם מכון עמיאל בראשות הרב אליהו בירנבוים אשר מכשיר רבנים ומחנכים לשליחות בתפוצות ומכון בליקלה לשיח בין דתי בניהולם של הרב יעקב נגן, הרב שראל רוזנבלט וד"ר אסף מלאך.
הערות שוליים

↑  גיא עזרא, ‏'ימים על ימי מלך' | ראשי ישיבה חדשים לישיבת מחנים, באתר "סרוגים", 13 בפברואר 2023
↑  ישיבת מחנים, Spotify, open.spotify.com
↑  דביר עמר, ראשי ישיבה חדשים במחנים: הרב פרומן והרב רוזנבלט החלו לכהן בתפקיד, באתר ערוץ 7, 24 באוגוסט 2023
↑  רוני כנפו, מאיה הורודניצ'אנו ויניר יגנה‏, דביר מעפרה נסע לקנות מתנה לרב - ונרצח בפיגוע בגוש עציון, באתר וואלה, 8 באוגוסט 2019
| --- | --- |
בקרת זהויות :  NLI: 987007528892505171  VIAF: 308262201   WorldCat (עם VIAF): 308262201 
ערך זה הוא קצרמרבנושא ישיבות ובנושא ישראל. אתם מוזמנים לתרום לוויקיפדיה ו.
שיעור של הרב וילק בבית המדרש
לורן לייל

| --- | --- |

 לידה:  12 ביולי 1993 (בת 31) גלאזגו, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2013
 פרופיל ב-IMDb
 
לורן לייל (באנגלית: Lauren Lyle; נולדה ב-12 ביולי 1993) היא שחקנית סקוטית. היא ידועה בעיקר מהופעתה בתפקיד מרסלי מקימי פרייזר בסדרת הדרמה "זרה" של ערוץ Starz.
ביוגרפיה

לייל נולדה בסקוטלנד. היא לא למדה בבית ספר למשחק, אבל בשנת 2015 התקבלה לתוכנית הרפרטוארית של התיאטרון הלאומי לנוער. בתוכנית מתקבלים כ-15 שחקנים מתחת לגיל 25, שעובדים על סדרה של מחזות המוצגים בשנה שאחר כך בווסט אנד הלונדוני.
הופעתה המקצועית הראשונה של לייל הייתה ב-2013, בסרט הקצר "WhosApp", העוסק באפליקציית הכרויות חדשה. ב-2014 כיכבה שוב בסרט קצר של Action On the Side בשם "Office Ugestu", המספר את סיפורו של קמצן המנסה להתפטר מעבודתו.
ב-2015 התקבלה לייל לתיאטרון הלאומי לנוער, והופיעה במשך עונת התיאטרון בשלושה מחזות. היא גילמה את קתרין במחזה "אנקת גבהים", את דיאן ב-"Consensual", ואת נסיך אראגון במחזה השייקספירי "הסוחר מוונציה". באותה שנה שיחקה גם בסרט הקצר של פיטר אוון ברוק "..And You're Back in the Room". הופעתה הראשונה בטלוויזיה הייתה בתוכנית "BBC Comedy Feeds" של ערוץ BBC Three בפרק "Radges". עוד שיחקה בסרט "The New Hope" עיבוד לרומן "דון קישוט" מאת מיגל דה סרוואנטס.
ב-2016 הופיעה לייל בסדרה הרפואית הוותיקה "הולבי סיטי" בפרק "Who You Are" בתפקיד קתרין רייס. אחר כך שיחקה בדרמה "Broken" בכיכובו של שון בין. ב-2017 החלה לייל להופיע בסדרת הדרמה "זרה" של ערוץ Starz, בתפקיד מרסלי מקימי, המבוססת על סדרת רבי המכר "נוכרייה" מאת דיאנה גבלדון. ב-2018 שיחקה לייל בסרט הקולנוע "תגידי את זה לדבורים", עיבוד לרומן באותו שם מאת פיונה שו, לצדן של אנה פקווין והולידיי גריינג'ר. עוד ב-2018 השתתפה בסרט הקצר "Girls Who Drink" של לילי רוז תומאס.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2015 |  | BBC Comedy Feeds | לורן | בפרק "Radges" |
| 2016 | הולבי סיטי | Holby City | קתרין רייס | בפרק "Who You Are" |
| 2017 |  | Broken | קלואי דמיקליס | סדרת טלוויזיה (3 פרקים) |
| 2017 |  | Stage Direction | בתפקיד עצמה | דוקומנטרי |
| 2017–הווה | זרה | Outlander | מרסלי מקימי פרייזר | סדרת טלוויזיה (19 פרקים) |
| 2021 | חקירה במצולות | Vigil | ג'ייד אנטוניאק | 4 פרקים |
| TBA | לוקרבי (אנ') | Lockerbie |  | מיני-סדרה עתידית של BBC One ונטפליקס |
פילמוגרפיה > קולנוע

| שנה | שם | תפקיד | הערות |
| --- | --- | --- | --- |
| 2015 | The New Hope | דמזל |  |
| 2018 | תגידי את זה לדבורים | אנני קרנמר |  |
| 2024 | בריחה | ג'ולי |  |
תיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2014 | ציד המכשפות | The Crucible | אנסמבל | תיאטרון אולד ויק |
| 2015 | אנקת גבהים | Wuthering Heights | קתרין | Ambassadors |
| 2015 |  | Consensual | דיאן | Ambassadors |
| 2015 | הסוחר מוונציה | Merchant of Venice | נסיך אראגון | Ambassadors |
הערות שוליים

1 2  "Five Years of NYT REP in the West End | National Youth Theatre". www.nyt.org.uk. נבדק ב-2019-04-01.
↑  Stage, The (2016-04-01). "Which course to choose and where to study it | Advice". The Stage (באנגלית אמריקאית). נבדק ב-2019-04-01.
↑  by, Created. "Action On The Side". vimeo.com (באנגלית). נבדק ב-2019-04-02.
↑  Watkinson, Nicola (2015-10-08). "Wuthering Heights". Plays To See (באנגלית בריטית). נבדק ב-2019-04-01.
↑  "Consensual (Ambassadors Theatre) | WhatsOnStage". www.whatsonstage.com (באנגלית בריטית). נבדק ב-2019-04-01.
↑  "REVIEW: The Merchant Of Venice, Ambassadors Theatre ✭✭✭". British Theatre (באנגלית בריטית). 2015-10-13. נבדק ב-2019-04-01.
↑  "Filmography". Peter Owen Brook (באנגלית). 2015-11-27. נבדק ב-2019-04-02.
↑  Guide, British Comedy. "Radges - BBC3 Sitcom". British Comedy Guide (באנגלית בריטית). נבדק ב-2019-04-02.
↑  Desk, TV News. "Cesar Domboy, Lauren Lyle Join Cast of Starz Hit Drama OUTLANDER". BroadwayWorld.com (באנגלית). נבדק ב-2019-04-02.
↑  "The New Hope (2015)". begstealborrowfilms (באנגלית). 2015-01-27. נבדק ב-2019-04-02.
↑  Thorne, Will; Thorne, Will (2016-10-03). "'Outlander' Casts César Domboy and Lauren Lyle for Season 3". Variety (באנגלית). נבדק ב-2019-04-02.
↑  "BBC One - Holby City, Series 18, Who You Are". BBC (באנגלית בריטית). נבדק ב-2019-04-02.
↑  "Last night's TV review: Broken (BBC1): stretching credibility to breaking point". The Independent (באנגלית). 2019-03-29. נבדק ב-2019-04-02.
↑  "Leading Actor - SEAN BEAN". www.bafta.org (באנגלית). 2018-03-29. נבדק ב-2019-04-02.
↑  Petski, Denise; Petski, Denise (2016-10-03). "'Outlander' Casts César Domboy As Older Fergus & Lauren Lyle As Marsali In Season 3". Deadline (באנגלית). נבדק ב-2019-04-02.
↑  "'Outlander' Postmortem: Lauren Lyle analyzes Marsali's relationships with Fergus, Jamie, and Claire". www.yahoo.com (באנגלית אמריקאית). נבדק ב-2019-04-02.
↑  "'Tell It to the Bees': Film Review | TIFF 2018". The Hollywood Reporter (באנגלית). נבדק ב-2019-04-02.
↑  "Girls Who Drink: A Short Film By Lily Rose Thomas – Your Cinema" (באנגלית אמריקאית). נבדק ב-2019-04-02.
| --- | --- |
בקרת זהויות :  GND: 1318710979  ISNI: 0000 0004 9923 3743  LCCN: no2018050800  SUDOC: 267285477  VIAF: 7152501096110681672   WorldCat (עם VIAF): 7152501096110681672
לורי לוקלין

| --- | --- |

לוקלין
 לידה:  28 ביולי 1964 (בת 60) קווינס, ארצות הברית 
 מדינה:  ארצות הברית ארצות הברית
 תקופת הפעילות:  מ-1987 
 עיסוק:  שחקנית
 מקום לימודים:  Hauppauge High School 
 בן או בת זוג:  מסימו ג'יאנולי (1997–?) 
 צאצאים:  אוליביה ג'ייד ג'יאנולי 
 פרופיל ב-IMDb
 
לורי אן לוקלין (באנגלית: Lori Anne Loughlin; נולדה ב-28 ביולי 1964) היא שחקנית אמריקאית. מ-1988 עד 1995, היא גילמה את רבקה "בקי" דונלדסון-קטספוליס בסיטקום "צער גידול בנות" של רשת ABC, ושחזרה את תפקידה בסדרת ההמשך של נטפליקס "צער גידול בנות - הדור הבא" (2016–2018). לוקלין ידועה גם בתפקידה בתור ג'ודי טרוויס באופרת הסבון ‏"The Edge of Night" ‏(1980–1984), בתור דבי וילסון בסדרה "90210" (2008–2012), בתור ג'ניפר שאנון בסדרת סרטי הטלוויזיה תעלומה במבצע" (2013–2018) של ערוץ הולמרק, ובשל הופעתה בתור אביגיל סטנטון בסדרת הדרמה "כשהלב קורא" (2014–2019). היא הייתה היוצרת, המפיקה והכוכבת של סדרת הדרמה "סאמרלנד" (2004–2005) של רשת The WB.
בשנת 2020, לוקלין ובעלה, מוסימו ג'אנולי (אנ'), הודו בקשירת קשר לביצוע הונאה בקשר לשערוריית השוחד של הקבלה לקולג' של בתם בשנת 2019, היא נידונה לחודשיים מאסר ושוחררה בדצמבר 2020.
ביוגרפיה

לוקלין נולדה בקווינס, ניו יורק שבארצות הברית, למשפחה קתולית ממוצא אירי. ולאחר כמה שנים עברה עם משפחתה ללונג איילנד. העבירה את ילדותה ואת נעוריה באושנסייד, ניו יורק.
בגיל 12 החלה לדגמן, ובנערותה הופיעה בפרסומות טלוויזיה, כשנראתה לעיתים קרובות בפרסומות בינלאומיות.
קריירה

בעודה בת 15, לוהקה לאופרת הסבון "The Edge of Night", בה גילמה את דמותה של ג'ודי טרוויס, רקדנית עם שאיפות גדולות, בשנים 1980—1984. בשנים 1983—1988 הופיעה בתפקידים מינוריים ובהופעות אורח במספר סרטים וסדרות טלוויזיה. ב-13 ביולי 1983 כיכבה בפיילוט The Tom Swift/Linda Craig Mystery Hour כלינדה קרייג, בלשית חובבת. הפיילוט זכה למדרג נמוך, וכתוצאה מכך הסדרה שהתבססה עליו בוטלה.
בשנים 1988—1995 גילמה לוקלין את דמותה הידועה ביותר עד כה, רבקה דונלדסון, אשתו של ג'סי קטספוליס (ג'ון סטיימוס), בסיטקום של רשת ABC "צער גידול בנות".
כמה חודשים לאחר סיום התוכנית, כיכבה לצד טוני דנזה בסיטקום "Hudson Street", שבוטל לאחר עונה אחת בלבד.
ב-1997 כיכבה לצד ברוס קמפבל בסרט "In the Line of Duty: Blaze of Glory", ובשנת 2000 לצד טריט ויליאמס בסרט האימה של פרד אולן ריי, "Critical Mass". כמו כן הופיעה ככוכבת אורחת בסדרות סוף סוף סוזן, ספין סיטי, סיינפלד והמופע של דרו קארי, וכן גילמה בתפקיד אורח את דמות הקנרית השחורה בסדרה מורשת העטלף.
בשנים 2004—2005 יצרה והפיקה את סדרת הדרמה של רשת The WB, סאמרלנד, בה כיכבה בתפקיד אווה, דודה המגדלת את שלושת אחייניה לאחר שהוריהם נהרגו בתאונת דרכים. הסדרה בוטלה לאחר שתי עונות, ב-11 ביולי 2005, בשל אחוזי צפייה נמוכים. ב-2007 כיכבה לוקלין לצד דייוויד ארקט בסיטקום של רשת ABC, במקרה חירום, והופיעה בסרט מונדנס אלכסנדר לצד קיי פנבייקר, ששיחקה לצדה גם ב"סאמרלנד". כמו כן השתתפה באחד מפרקי הסדרה של קומדי סנטרל, על הגריל, בפרק שהנחה ג'ון סטיימוס ושודר ב--17 באוגוסט 2008. בשנת 2010 כיכבה בסרט הטלוויזיה להכיר את אמא, ששודר בהולמרק ביום האם.
בשנים 2008—2011 כיכבה בשלוש העונות הראשונות של הסדרה "90210" (חידוש לסדרה "בברלי הילס 90210") בתפקיד דבי וילסון, ובפרק הראשון של העונה החמישית הופיעה ככוכבת אורחת.
ביולי 2013 הופיעה באחד מפרקי "Late Night with Jimmy Fallon", כרבקה דונלדסון, לצד ג'ון סטיימוס, שגילם את ג'סי קסטופוליס, כחלק מאיחוד כוכבי הסדרה צער גידול בנות. החל משנת 2013 מככבת לוקלין בסדרת סרטי המתח של רשת הטלוויזיה הולמארק, "תעלומה במבצע", בדמותה של החוקרת ומומחית העתיקות ג'ניפר שאנון. נכון ל-2022, השתתפה ב-16 סרטים מתוך הסדרה.
ב-2014 החלה להופיע באחד התפקידים הראשיים בסדרה של הולמרק כשהלב קורא. היא סיימה את תפקידה ונחתכה מהעונה השישית ב-2019 עקב החשדות נגדה ששילמה שוחד.
חיים אישיים

לוקלין הייתה נשואה למפיק הקולנוע ובנקאי ההשקעות מייקל ר. ברנס, בשנים 1989—1996. שנה לאחר הגירושין נישאה למעצב האופנה מוסימו ג'יאנולי, יוצר קו האופנה "Mossimo". לזוג שתי בנות, איזבלה רוז (16 בספטמבר 1998) ואוליביה ג'ייד (28 בספטמבר 1999), והם מגדלים את בנו של גיאנולי מנישואיו הקודמים, ג'יאני.
בשנת 2019 התפרסם כי לוקלין נחקרה על ידי ה-FBI בחשד כי (בשילוב קבוצת של הורים נוספים, ביניהם השחקנית פליסטי האפמן), שילמה שוחד על מנת להעלות את תוצאות מבחני ה-SAT של ביתה. זאת על מנת להעלות סיכוייהן להתקבל למוסדות אקדמיים איכותיים. בעקבות משפט בו נמצאה אשמה נגזרו עליה חודשיים של ישיבה בכלא; היא השתחררה מהכלא בדצמבר 2020. השערורייה נקראת Varsity Blues scandal (אנג').
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1983 | Amityville 3-D | סוזן בקסטר |  |
| 1985 | The New Kids | אבי מק'וויליאמס |  |
| 1985 | מעריץ אלמוני | טוני ויליאמס |  |
| 1986 | Rad | כריסטיאן הולינגס |  |
| 1987 | Back to the Beach | סנדי |  |
| 1988 | שיגעון של נשף | טרה מיטשל |  |
| 1997 | קספר הרוח בפעולה | שיילה פיסטרגרף |  |
| 1997 | In the Line of Duty: Blaze of Glory | ג'יל אריקסון |  |
| 2001 | Critical Mass | ג'נין |  |
| 2001 | Suckers | דונה דה-לוקה |  |
| 2007 | הצד הגס של הפינגווינים | מלווין | דיבוב |
| 2007 | Moondance Alexander | ג'לסי אלכסנדר |  |
| 2009 | מזל תאומים | אמנדה |  |
| 2013 | Crawlspace | סוזן גייטס |  |
סטארגייט (סרט)

| --- | --- |

עטיפת ה-DVD של המהדורה המיוחדת
 בימוי:  רולנד אמריך 
 הופק בידי:  דין דבלין
 תסריט:  רולנד אמריך, דין דוולין 
 שחקנים ראשיים:  קורט ראסל ג'יימס ספיידר מילי אביטל
 מוזיקה:  דייוויד ארנולד 
 צילום:  קרל ולטר לינדנלאוב 
 מדינה:  ארצות הברית, צרפת 
 חברת הפקה:  Carolco Pictures, Canal+, מטרו גולדווין מאייר, StudioCanal, בפסקה זו רשומה אחת נוספת שטרם תורגמה 
 חברה מפיצה:  MGM
 שיטת הפצה:  וידאו על פי דרישה 
 הקרנת בכורה:  28 באוקטובר 1994
 משך הקרנה:  121 דק' 
 שפת הסרט:  אנגלית 
 סוגה:  סרט מדע בדיוני, סרט פעולה 
 מקום התרחשות:  קולורדו, מצרים, אבידוס 
 תקופת התרחשות:  1994 
 תקציב:  55,000,000‏$
 הכנסות:  196,567,262‏$
 הכנסות באתר מוג'ו:   stargate
 פרסים:  פרס סאטורן לסרט המדע בדיוני הטוב ביותר לשנת 1994
 סרט הבא:  סטארגייט SG-1 
 דף הסרט ב־IMDb
 
סטארגייט (באנגלית: Stargate, "שער כוכבים") הוא סרט מדע בדיוני שיצא לאקרנים בשנת 1994. הסרט הוא הראשון בזיכיון "סטארגייט", והיווה השראה ליצירת הסדרות "סטארגייט SG-1", "סטארגייט אטלנטיס" ו"סטארגייט יוניברס".
הסרט היה מועמד לפרס סאטורן על התלבושות ואפקטים מיוחדים, וזכה בקטגוריית סרט המדע בדיוני הטוב ביותר לשנת 1995. בנוסף, הוא היה מועמד לפרס הוגו על העיבוד הדרמטי הטוב ביותר.
שחקנים ראשיים

קורט ראסל - קולונל (אל"ם) ג'ק או'ניל
ג'יימס ספיידר - ד"ר דניאל ג'קסון
מילי אביטל - שאורי
אלכסיס קרוז - סקארה
אריק אבארי - קאסוף
ג'ון דיל - סגן קוולסקי
ויוקה לינדפורס - קתרין לאנגפורד
ג'יי דוידסון - רע
עלילה

בסוף שנות ה-20 של המאה ה-20, מתגלה בחפירות ארכאולוגיות במצרים עצם טבעתי גדול (להלן: סטארגייט) ממתכת שמקורה אינו ידוע, עליו מוטבעים סמלים לא מוכרים, יחד עם טבלית אבן גדולה שגם בה מתוארים סמלים דומים. ביתו של ראש המשלחת לוקחת לרשותה קמע עם סמל האל רע שגם נמצא בחפירות.
בזמן ההווה, האגיפטולוג דניאל ג'קסון מקבל הזדמנות בידי אשה זקנה שלצווארה הקמע לתרגם הירוגליפים מצריים עתיקים, שיכולים להוכיח את השערותיו כי הפירמידות נבנו בזמן השושלת הרביעית של מצרים. הוא מסכים להצעה ומקבל אישור כניסה לבסיס חיל האוויר האמריקני. כאשר הוא מגיע למתחם הוא נפגש עם האשה, שמציגה עצמה כקתרין לאנגפורד. הוא מתרגם בהצלחה את ההירוגליפים, שמבשרים על אל השמש רע ושער הכוכבים שלו, שנקבר לנצח נצחים. בינתיים, מקבל קולונל ג'ק או'ניל הנחיות לחזור מפרישתו ולקחת פיקוד על הפרויקט.
ג'קסון מגיע לפריצת דרך כאשר הוא מגלה שמערך קבוצת הכוכבים זהה לסימנים שעל טבלית האבן. הוא מוסיף ומשער כי שש קבוצות הכוכבים המתוארות על הטבלית הן נקודות ציון למיקום בחלל, והסימון השביעי הוא "מקום המוצא". הסטארגייט נגלה לעיני ג'קסון, ומתבצע החיוג בעזרת שבעת הסמלים, שפותח חור תולעת. לתוך הסטארגייט נשלח גשוש שמבצע תצפית על כוכב הלכת אליו התבצע החיוג, ומראה שהאטמוספירה בצד השני זהה לזו שבכדור הארץ. עוד הוא מראה, כי השער מצידו השני מכיל סימנים לא מזוהים שיש צורך לתרגמם. ג'קסון משכנע את או'ניל לשלוח צוות דרך השער ולקחת אותו איתם כדי לעזור בתרגום.
קתרין נותנת לג'קסון את הקמע למזל, והצוות עובר דרך השער. הם יוצאים מצידו השני לתוך פירמידה, שם או'ניל מכין פצצת מימן לפיצוץ הסטארגייט למקרה ויתגלה איום על כדור הארץ. ג'קסון וחלק מהצוות מגיעים לכפר התיישבות, שבו האנשים טועים לחשוב שמדובר באלים ששלח רע ומשתחווים בפניהם, היות שג'קסון מחזיק בקמע של רע. ג'קסון מסביר למנהיג השבט, קאסוף, את מטרת בואם ומגלה כי הכתיבה נאסרה עליהם וששפתם היא מצרית עתיקה. ילידת המקום, שאורי, מובילה את ג'קסון למערה מלאה בהירוגליפים. בינתיים, חללית עצומה בצורת פירמידה נוחתת על הפירמידה, והצוות שנשאר שם מותקף בידי יצורים לא מזוהים.
ג'קסון מצליח לתרגם את ההירוגליפים, שמציינים שהאל המצרי רע הוא בעצם ישות חייזרית שניסה להאריך את ימיו (בעזרת סרקופג שמתגלה בהמשך). עוד נאמר כי רע הגיע לכדור הארץ ושיעבד את בני האדם בעזרת הטכנולוגיה שברשותו, והשתמש בגופתו של ילד כפונדקאי וכיהן עצמו כשליט הארץ. בני אדם הועברו דרך הסטארגייט לכוכבי לכת שבהם חצבו את המינרלים שמהם עשויה הטכנולוגיה שלו, כולל הסטארגייט. או אז, מרדו תושבי כדור הארץ כשגילו שרע אינו אל וקברו את הסטארגייט. בפחדו שתושבי המקום יידעו את האמת, הוא אסר עליהם קרוא וכתוב.
בחוזרם לפירמידה, החבורה מותקפת בידי יצורים שראשם מעוצב לפי האל המצרי הורוס. או'ניל מגלה שפצצת המימן נעלמה. לפתע, טבעות מתכת יורדות מכיוון התקרה ומשגרות למקום שלושה יצורים נוספים, שלוכדים את או'ניל וג'קסון ומשגרים אותם חזרה לספינה החייזרית. הם מובלים לחדר מלוכה, בו מתגלה רע שמחזיק בפצצת המימן, ושהוא מתכנן להשתמש בפצצה כתגובה למרד שנערך נגדו. או'ניל מנסה להשתלט על החיילים של רע, אך נלכד ומושלך לצינוק.
בכפר, שאורי מגלה לתושבים את האמת על היותם עבדים. הם אוספים נשק אותו לקחו מהצוות ויוצאים לשחרר את או'ניל וג'קסון משביים. עם התפתחות העלילה, או'ניל מארגן את תושבי הכפר למרד על כוחותיו של רע, שמתחיל בנסיגה מהכוכב. או'ניל מצליח למצוא את פצצת המימן, שהוטמנה בינתיים בפירמידה, שולח אותה חזרה לספינה החייזרית והיא מתפוצצת יחד עם ספינתו של רע במעמקי החלל.
לבסוף, ג'קסון מחליט להישאר מאחור יחד עם שאורי ונותן לאו'ניל את הקמע.
תקציב וביקורות

הסרט קיבל ביקורות מעורבות. חלק מהביקורות התמקדו בשימוש הנרחב מדי באפקטים מיוחדים, לצד עלילה חלשה וקלישאות מרובות, כולל הצגת צבא ארצות הברית בצורה מגוחכת ופרנואידית. מבקר הקולנוע רוג'ר איברט, זוכה פרס פוליצר, טען כי "הסרט גרוע כמו במאי הסרטים אד ווד".
אולם, לצד אלה נוספו גם ביקורות שמשבחות את הסרט.
לסטארגייט, כמו לשאר סרטיו של אמריך, יש הבזקי גאונות לכל אורכו... אריק אבארי הוא אחת מהנקודות המאירות, שמצליח לספק הן תפקיד קומי והן דרמטי.
סטארגייט הוא סרט המדע בדיוני הראשון בעל סדר גודל ביבלי... "מלחמת הכוכבים" פוגש את "בן חור".
הסרט נעשה בתקציב של 55 מיליון דולר, והכניס קרוב ל-197 מיליון דולר, כאשר בסוף השבוע הראשון להקרנתו הכניס קרוב ל-17 מיליון דולר.
סרטי המשך

ב-2006, דין דבלין הביע נכונות ליצור שני סרטי המשך שימשיכו את סרט הקולנוע, ושאינם קשורים לסדרה "סטארגייט SG-1". לפי דבלין, הסרט השני יעסוק בשובו של דניאל ג'קסון לכדור הארץ עם תגלית חדשה, למציאת סטארגייט חדש ויעסוק במיתולוגיות נוספות, והסרט השלישי יאחד בין כל המיתולוגיות שהוצגו עד כה. קורט ראסל וג'יימס ספיידר הודיעו כי הם מוכנים לשוב ולגלם את התפקידים אותם גילמו לפני 12 שנה.
הבדלים בין הסרט לסדרה סטארגייט SG-1

אולפני MGM תכננו להרחיב את העלילה שהוצגה בסרט, אך איבדו את הזכויות לאחר יציאתו לווידאו. הם העבירו את המושכות לבראד רייט וג'ונתן גלזנר, שיצרו את הסדרה "סטארגייט SG-1". קיימים מספר הבדלים בין סרט הקולנוע לסדרה.
את קולונל ג'ק או'ניל חמור הסבר, אותו גילם קורט ראסל בסרט הקולנוע, שיחק בסדרה ריצ'רד דין אנדרסון, שהזריק לדמות מנה גדושה של הומור וקלילות. את ד"ר דניאל ג'קסון (מגולם על ידי ג'יימס ספיידר בסרט) גילם מייקל שנקס, ובתחילת הסדרה גולמו דמויותיהם של קוולסקי ושאורי (שנקראת שאריי בסדרה) בידי ג'יי אקובון וואיטייר בנדרה, בהתאמה. אריק אבארי (שגילם את קאסוף) ואלכסיס קרוז (שגילם את סקארה) שבו לשחק את דמויותיהם מהסרט בעונותיה הראשונות של הסדרה, ילידי כוכב הלכת שהוצג בסרט וכעת נקרא אבידוס. בנוסף, האל השקרי רע היה האחרון מגזע חייזרי בסרט הקולנוע, אולם בסדרה, הוא אחד מני רבים הקרויים "גואולד", ומסתבר כי אבידוס אינו כוכב הלכת היחיד אליו ניתן להגיע דרך הסטארגייט, וכי קיימת רשימה שלמה של כוכבים בעלי "כתובת חיוג".
אל צוות השחקנים בסדרה נוספו אמנדה טאפינג בתפקיד קפטן סמנתה קרטר וכריסטופר ג'אדג' בתפקיד טיאלק החייזרי, שהיה משרתו הראשון של אחד מהאלים השקריים שבסדרה, אפופיס.